[ca] En el present treball, es tracta un cas fictici de trastorn cognitiu per depressió major geriàtrica. La depressió major és una alteració de l'estat d'ànim caracteritzada per importants sentiments de tristesa i apatia, els quals solen acompanyar-se de problemàtiques de tipus cognitiu, emocional, somàtic, psicomotor i conductual. El pacient referit en el treball és un home de 72 anys amb un llarg historial d'episodis depressius durant l'edat adulta. Actualment, presenta una nova recaiguda, la qual s'ha seguit ràpidament d'una reducció de la funcionalitat i les capacitats cognitives. Des de psiquiatria, es sol·licita dur a terme un TAC, així com una avaluació neuropsicològica per a orientació diagnòstica i possible intervenció. La primera hipòtesi diagnòstica és un trastorn cognitiu per depressió major geriàtrica, mentre que el diagnòstic diferencial és una malaltia neurodegenerativa incipient amb depressió comòrbida. Els resultats de l'avaluació mostren una baixa funcionalitat, així com dèficits cognitius en atenció alternant, velocitat de processament, memòria episòdica i funcions executives. Això, juntament amb el TAC dins de la normalitat, dóna suport a la primera hipòtesi diagnòstica. A continuació, es procedeix a elaborar una intervenció neuropsicològica amb l'objectiu de millorar els dèficits del pacient, recuperar la seva autonomia i dotar-lo de conductes protectores contra la disfòria i el deteriorament cognitiu. La intervenció contempla un entrenament cognitiu específic amb NeuronUP, entrenament inespecífic amb jocs de taula, entrenament en l'ús d'ajudes externes, psicoeducació per al pacient i els seus familiars, i tècniques de modificació de conducta per contrarestar l'apatia.

[en] This paper deals with a fictitious case of cognitive disorder due to geriatric major depression. Major depression is a mood disorder characterized by significant feelings of sadness and apathy, which are often accompanied by cognitive, emotional, somatic, psychomotor and behavioral problems. The patient referred in the paper is a 72-year-old man with a long history of depressive episodes during adulthood. Currently, he presents a new relapse, which has been rapidly followed by a reduction in functionality and cognitive abilities. From psychiatry, an OAT is requested, as well as a neuropsychological evaluation for diagnostic guidance and possible intervention. The first diagnostic hypothesis is a cognitive disorder due to geriatric major depression, while the differential diagnosis is an incipient neurodegenerative disease with comorbid depression. Evaluation results show low functionality, as well as cognitive deficits in alternating attention, processing speed, episodic memory and executive functions. This, together with the TACO within normality, supports the first diagnostic hypothesis. A neuropsychological intervention is then developed with the aim of improving the patient's deficits, recovering his autonomy and providing him with protective behaviors against dysphoria and cognitive impairment. The intervention includes specific cognitive training with NeuronUP, non-specific training with board games, training in the use of external aids, psychoeducation for the patient and family members, and behavior modification techniques to counteract apathy.